«БувчIавуртту хьунни лавайсса даражалул сакиншиндарай»\nАвтор: Гасан Адилов · 24.09.2021\nСентябрьданул 20-нний Дагъусттаннал БакIчи Сергей Меликовлул дурсса батIаврий дунни республикалий бувчIавуртту даврил цIубутIуйсса хIасиллу.\nСергей Меликовлул тIи­мунийну, дагъусттанлувтурал бувчIунни ПаччахIлугърал Думалул, Халкьуннал Мажлисрал депутатътал ва сайки циняв муниципал сакиншиннардай дурунни властьрал кIанттул органнавунсса бувчIавуртту. ЧIярусса шиннардия махъ Дагъусттаннай бувчIавуртту хьунни лавайсса даражалул сакиншиндарай, цукунчIавсса закон лияндавуртту дакъа.\nРеспубликалул каялувчинал ялагу кIицI бунни бувчIавур­ттайн чIявусса агьали бувкIун бивкIшивугу.\nБувчIавурттай чIурду булаврил хIасиллая бувсунни ДР-лул БувчIавурттал комиссиялул председатель МахIаммад Дибировлул. Ванал тIимунийну, республикалий ПаччахIлугърал Думалул депутатътурал був­чIавуртту даншиврул сакин бувну бивкIун бур 3 цамандатрайнусса бувчIавурттал округ: Ухссавнил, Дязаннивмур ва Кьиблалулсса. Микку 3 мандатрайн тамахI бивхьуну ия 27 кандидатнал. ПаччахIлугърал Думалул депутатътурал бувчIавурттайн бувкIун бия 84 % агьалинал. ХIасиллайну бувчIавурттай чансса чIурду буллуну бия ПаччахIлугърал Думалул депутатшиврийнсса кандидатътал АьбдулхIаким ХIажиевлухлу, Мурад ХIажиевлухлу ва Жамалаттин ХIасановлухлу.\nПаччахIлугърал Думалул федерал округравунсса депутатътурал бувчIавурттай гьуртту хьунни 14 политикалул партия. «Единая Россия» партиялухлу чIурду буллунни 81% республикалул избирательтурал.\nРеспубликалул Халкьуннал Мажлисравунсса був­чIа­вурттавух гьуртту хьунни 5 бувчIавурттал ккуран. Дибировлул тIимунийну, микку чIурду булун бувкIун бур сайки 85 % агьалинал. Миннавату яла чIявуми чIурду – 74% буллуну бур «Единая Россия» партиялухлу, КПРФ-лухлу буллуну бур сайки 12% чIурдал, лирчIми партиярттахлу цинявппагу – 13% чIурдал.\nВайра кьинирдай бувчIа­вуртту хьуссар кIанттул цилакаялувшиврул органнавунгу, 21 муниципал райондалий ва БежтIиял участокрайгу.\nНа седьмой сессии парламента Дагестана\nПоздравление Главы РД Р. Абдулатипова с Днем единства народов Дагестана\nСледующая публикация Махачкала встречает Фестиваль КВН «Кубок Махачкалы»\nПредыдущая публикация Искусственный интеллект поможет российским властям в диалоге с населением